CELEX: 62020TN0165
Language: bg
Date: 2020-10-30 00:00:00
Title: Дело T-165/20: Жалба, подадена на 30 октомври 2020 г. — JC/EUCAP Somalia

11.1.2021   
            
            
               BG
            
            
               Официален вестник на Европейския съюз
            
            
               C 9/23
            
         
      Жалба, подадена на 30 октомври 2020 г. — JC/EUCAP Somalia
      (Дело T-165/20)
      (2021/C 9/34)
      Език на производството: френски
      
         Страни
      
      
         Жалбоподател: JC (представител: A. Van Himst, avocate)
      
         Ответник: EUCAP Somalia (Mогадишу, Сомалия)
      
         Искания
      
      Жалбоподателят моли Общия съд:
      
                  —
               
               
                  да отмени решението от 4 ноември 2019 г., изпратено от EUCAP SOMALIA, с което се прекратява служебното правоотношение между жалбоподателя и EUCAP SOMALIA,
               
            
                  —
               
               
                  да отмени решението от 3 декември 2019 г., изпратено от EUCAP SOMALIA, с което се прекратява трудовото правоотношение между жалбоподателя и EUCAP SOMALIA,
               
            
                  —
               
               
                  ако е необходимо, да отмени решението от 24 януари 2020 г., с което се отхвърля жалбата срещу решението за прекратяване,
               
            
                  —
               
               
                  да осъди ответника да заплати с обратна сила възнаграждението на жалбоподателя до датата на окончателното, редовното и законното прекратяване на договорното правоотношение,
               
            
                  —
               
               
                  да осъди ответника да заплати сумите, ведно с лихва в размер на лихвения процент, определен от ЕЦБ за основните операции по рефинансиране, увеличен с 3,5 процентни пункта,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага четири основания.
      
                  1.
               
               
                  Първо основание: първото уведомление било изпратено на жалбоподателя едва с решението за отхвърляне на жалбата му, като при това:
                  
                              —
                           
                           
                              уведомлението от 4 ноември 2019 г. не пораждало правно действие и най-малко не пораждало правно действие с обратна сила,
                           
                        
                              —
                           
                           
                              не била спазена формалната досъдебна процедура и член 21 от договора бил нарушен, тъй като заместник-началникът на мисията не изслушал жалбоподателя преди приемането на решението, с което се отхвърля вътрешната му жалба.
                           
                        
            
                  2.
               
               
                  Второ основание: нарушение на член 18 от трудовия договор, член 296 ДФЕС и член 41 от Хартата на основните права на Европейския съюз, тъй като ответникът не мотивирал решението си (решенията си) за уволнение.
               
            
                  3.
               
               
                  Трето основание: нарушение на член 18 от трудовия договор и грешка при прилагане на член 17.2 от трудовия договор, тъй като ответникът трябвало да спази минималния едномесечен срок на предизвестие.
               
            
                  4.
               
               
                  Четвърто основание: нарушение на белгийския Закон от 3 юли 1978 г. за трудовите договори, за който ответникът твърди, че е приложим към договора.